От Късната античност до края на Средновековието морските обекти се изобразяват за целите на даден разказ, но не се обособяват в отделен жанр на запад. В азиатското изкуство с туш се рисува река с една или две малки лодки, които са стандартна част от пейзажа. Сред известните примери с морска тематика в средновековното изкуство са Гобленът от Байо от 11 век, изобразяващ Норманското нашествие в Англия. От 12 век нататък печатите на пристанищата често представляват „портрет на кораб“. Корабът служи за изобразяване на църквата, както например в изгубената творба на Джото „Navicella“, над входа на старата базилика „Св. Петър“ в Рим, но такива творби представляват сравнително малък интерес от чисто маринистична гледна точка.